
AKCINĖ BENDROVĖ „VIA LIETUVA“

	Pirkimo dalyviams
	                     2025-06-10
	

	
	Į 2025-06-05
 


DĖL PIRKIMO DOKUMENTŲ PAAIŠKINIMO Nr.3

            Akcinė bendrovė “Via Lietuva” (toliau – Perkančioji organizacija) gavo tiekėjo klausimą dėl vykdomo pirkimo Nr. 2703757 „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ dokumentų.
Perkančioji organizacija teikia suinteresuoto tiekėjo klausimą ir atsakymą į jį*:
	Eil. Nr.
	Klausimas
	Atsakymas

	1.
	Pirkimo dokumentų SPS 23 priede pati perkančioji organizacija nurodo:
„Perkamas vienas neskaidomas pirkimo objektas, t. y. perkamos vieno specialiojo teritorijų planavimo dokumento parengimo paslaugos. Skaidymas negalimas techniniu požiūriu.“
Tai reiškia, kad pati perkančioji organizacija aiškiai pripažįsta ir pagrindžia pirkimo objekto nedalumą, o tai tiesiogiai įpareigoja taikyti kvalifikacijos reikalavimų nustatymo modelį, skirtą nedalaus objekto atvejui.
Vadovaujantis Tiekėjo kvalifikacijos reikalavimų nustatymo metodika, patvirtinta Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 (suvestinė redakcija, galiojanti nuo 2021-12-28), kurios taikymas, kaip nurodyta metodikos preambulėje, yra privalomas:
„Ši metodika yra privaloma, kai perkančioji organizacija vykdo pirkimą pagal Viešųjų pirkimų įstatymą.“
O Metodikos 16.1.2 punktas nustato:
„Jei pirkimo objektas yra nedalomas, pavyzdžiui, perkamas vienas automobilis, vienos informacinės sistemos kūrimas ir (ar) diegimas, vieno pastato projektavimas ir panašiai, reikalaujama, kad tiekėjas per pastaruosius 3 metus arba per laiką nuo tiekėjo įregistravimo dienos (jeigu tiekėjas veiklą vykdė mažiau nei 3 metus) būtų įvykdęs ar vykdytų vieną pirkimo sutartį, kurios vertė yra ne mažesnė kaip 0,5 pirkimo objekto vertės.“
Atsižvelgiant į tai, perkančiosios organizacijos atsakymai, kuriais tiekėjams leidžiama remtis neribotu skaičiumi mažos vertės sutarčių, siekiant pagrįsti atitiktį kvalifikacijos reikalavimams (1.1 ir 1.2 p.), prieštarauja imperatyvioms metodikos nuostatoms, kurios taikomos, kai pirkimo objektas yra nedalus.
2025-06-03 pateiktame paaiškinime teigiama, kad perkančioji organizacija „negali dirbtinai riboti konkurencijos“. Tačiau pažymėtina, kad bet kuris kvalifikacijos reikalavimas pats savaime riboja konkurenciją, tačiau tai daroma teisėtai – kai reikalavimas yra proporcingas ir nustatytas vadovaujantis galiojančiais privalomais metodiniais dokumentais.
Pastebėtina, kad perkamos paslaugos susijusios su valstybei svarbaus projekto – Klaipėdos pietinio aplinkkelio – teritorijų planavimo dokumento parengimu. Atsižvelgiant į šio projekto svarbą, kompleksiškumą ir nacionalinę reikšmę, kvalifikacijos reikalavimai tiekėjui turėtų būti ne tik teisiškai pagrįsti, bet ir realiai atspindintys profesinį pajėgumą bei faktinį gebėjimą užtikrinti aukštos kokybės paslaugų suteikimą laiku.
Todėl prašome ne tik paaiškinti, kaip sprendimas leisti tiekėjui remtis neribotu skaičiumi mažos vertės sutarčių kvalifikacijos pagrindimui atitinka privalomas metodikos nuostatas, kai pats pirkimo objekto pobūdis suponuoja priešingą taikymą, bet pakoreguoti ir papildomai išaiškinti 2025-06-02 ir 2025-06-03 pateiktus atsakymus, užtikrinant kvalifikacijos vertinimo atitiktį galiojantiems teisės aktams. Tokio pobūdžio išaiškinimų patikslinimas iš anksto užkirstų kelią skirtingai interpretacijai bei galimiems ginčams po pasiūlymų pateikimo termino.
	    
Perkančioji organizacija paaiškina, jog nustatydama Kvalifikacinius reikalavimus dėl Techninio ir profesinio pajėgumo pirkime vykdomame tarptautinės vertės atviro konkurso būdu „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ vadovaujasi Viešųjų pirkimų tarnybos direktoriaus 2020 m. gruodžio 31 d. įsakymu Nr. 1S-177 „Dėl viešųjų pirkimų tarnybos Direktoriaus 2017 m. birželio 29 d. įsakymo Nr. 1S-105 „Dėl tiekėjo kvalifikacijos reikalavimų nustatymo metodikos patvirtinimo“ Pakeitimo“ 16 punktu ir  16.2 punktu. Atkreiptinas dėmesys, jog Perkančioji organizacija nustatydama Kvalifikacinius reikalavimus dėl techninio ir profesinio pajėgumo remiasi teisės aktais ir nurodžius minimalius kvalifikaciniu reikalavimus  siekia įsitikinti, jog Pirkimo dalyvis tinkamai yra teikęs paslaugas pagal nurodytus reikalavimus ir tinkamai galės įvykdyti ketinamą sudaryti pirkimo sutartį.


*Čia ir kitur suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.

